als_Latn dik_Latn ron_Latn
Misioni i OSBE-së në Kosovë
Të drejtat e njeriut
Puna e Misionit për të drejtat e njeriut përfshin shqyrtimin dhe analizimin e legjislacionit dhe politikave; monitorimin e punës së ekzekutivit, gjyqësorit, legjislativit dhe institucioneve për zbatim të ligjit; dhe këshillim për përputhshmëri me të drejtat njeriut. Ofron edhe trajnime për stafin e institucioneve të Kosovës dhe organizatave të shoqërisë civile, dhe angazhohet në iniciativa vetëdijesimi dhe avokim për të drejta të njeriut. Në mënyrë specifike përqendrohet në të drejtat dhe sigurinë e komuniteteve, si për shembull të drejtat gjuhësore dhe pronësore; qasje në arsim dhe kujdes shëndetësor; qasje në akomodim dhe shërbime për personat e kthyer dhe riatdhesuar; pjesëmarrje në proceset vendim-marrëse; mbrojtje të trashëgimisë fetare dhe kulturore; dhe parandalim të krimeve të urrejtjes. Misioni po ashtu promovon barazinë gjinore, dhe ndihmon në ngritjen e vetëdijes dhe parandalimin e trafikimit me qenie njerëzore dhe dhunës në familje.
als_Latn als_Latn als_Latn